Manchester United a fost învinsă fără drept de apel de Crystal Palace, în deplasare, cu scorul de 4-0, în ultimul meci al etapei a 36-a din Premier League.
Cristal Palace, ocupanta locului 14 în Premier League, s-a impus prin golurile marcate de Michael Olise (13, 67), Jean-Philippe Mateta (39) şi Tyrick Mitchell (58).
Manchester United, care a obţinut o singură victorie în ultimele şapte meciuri disputate, se află pe poziţia a opta în clasament, la egalitate de puncte cu Chelsea Londra (locul 7).
După 35 de meciuri disputate în acest sezon, United a suferit 13 înfrângeri, cel mai slab bilanţ al său în era Premier League, având un golaveraj negativ (-3).